
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη έκτασης τεσσάρων (4) στρεμμάτων στη θέση «Ζάχαρη» πε¬ 


ριφέρειας Κοινότητας Γαβαλούς - Μεσολογγίου του Νομού Αι¬ 
τωλίας και Ακαρνανίας. 1 

Κήρυξη αναδασωτέας έκτασης 1.750 στρεμμάτων στη θέση «Πευ¬ 
κώνας» Κοινότητας Πύργων Ν. Δράμας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός τυφλού οικοπέδου ως οικοδομήσιμου, στην Κόρινθο 


περιοχή «Αγιαννιώτικα». 3 

Τροποποίηση ορίων οικισμού θυμιανών Ν. Χίου. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1976 (1) 

Κήρυξη έκτασης τεσσάρων (4) στρεμμάτων στη θέση «Ζάχαρη» περιφέ¬ 
ρειας Κοινότητας Γαβαλούς - Μεσολογγίου του Νομού Αιτωλίας και 
Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2) Τα άρθρα 24 και 117 παραγρ. 3 του Συντάγματος της Χώρας. 


3) Τις διατάξεις του Ν. 998/79, «περί προστασίας των δασών και 
των δασικών εν γένει εκτάσεων της Χώρας» και ειδικότερα: α) του άρ¬ 
θρου 38 παράγρ. 1 και β) του άρθρου 41 παράγρ. 1. 

4) Τις με αριθ.: α) 160517/1180/8.7.1980, β) 141823/ 
24.2.1983 διαταγές του Υπουργείου Γεωργίας 

5) Το αριθ. 32935, 32936/27.8.92 έγγραφο Υπ. Προεδρίας 
(Εθνικό Τυπογραφείο). 

6) Την με αριθ. 1265/27.3.1992 αναφορά του Δασαρχείου Μεσο¬ 
λογγίου για την κήρυξη «ως αναδασωτέας» της αναφερόμενης στο θέμα 
έκτασης, που καταστράφηκε όλοσχερώς συνεπεία πυρκαϊάς στις 
25.2.1992, η οποία οφείλεται σε εμπρησμό, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ανα-; 
γέννησ και τη διατήρηση του χαρακτήρα της δασικής έκτασης, ώστε ν’ 
αποκλεισθεί η διάθεση αυτής για άλλο σκοπό, την παραπάνω δημόσια 
δασική έκταση των τεσσάρων (4) στρεμμάτων που ήταν καλυμμένη από 
αειφ. - πλατ, και ανήκει στην κατηγορία των άρθρων 3 παράγρ.2 και 4 
παράγρ. ιε και β του Ν. 998/1979, που βρίσκεται στη θέση «Ζάχαρη» 
περιφέρειας Κοινότητας Γαβαλούς - Μεσολογγίου που προσδιορίζεται 
από τα στοιχεία ΑΒΓΔ και έχει όρια: 

Ανατολικά: Με δημόσια δασική έκταση 

Δυτικά: Με δημόσια δασική έκταση 

Νότια: Με δημόσια δασική έκταση 

Βόρεια: Με δημόσια δασική έκταση 
όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 24 Σεπτεμβρίου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 

Αριθ. 2702 (2) 

Κήρυξη αναδασωτέας έκτασης 1.750 στρεμμάτων στη θέση «Πευκώ¬ 
νας» Κοινότητας Πύργων Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79, «περί προστασίας δασών κλπ» και 
ειδικότερα: α) του άρθρου 41 παράγρ. Ι,β) του άρθρου 38 παράγρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.1980, β) 182447/3049/24.9.80. 

5. Την 7448/18.9.1992 πρόταση του Δασαρχείου Δράμας με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την αριθ. 6886/εγκ. 162/25.5.90 απόφαση του Νομάρχη Δρά¬ 
μας «περί κατανομής αρμοδιοτήτων», αποφασίζουμε: 


Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε από την. πυρκα¬ 
γιά της 28.8.92 και τη διατήρηση του χαρακτήρα της, τη δημόσια δα¬ 
σική έκταση εμβαδού χιλίων επτακοσίων πενήντα (1.750) στρεμμάτων 
που βρίσκεται στη θέση «Πευκώνας» Κοινότητας Πύργων Ν. Δράμας 
και προσδιορίζεται από τα στοιχεία Α, Β, Γ, Δ, Ε, Ζ, Α και έχει όρια: 
Ανατολικά: Με δημόσια δασική έκταση 
Δυτικά: Με δημόσια δασική έκταση 
Νότια: Με δημόσια δασική έκταση 
Βόρεια: Με δημόσια δασική έκταση 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 22 Σεπτεμβρίου 1992 

Με εντολή Νομάρχη 
Ο Δ/ντής Δασών 
ΝΙΚ. ΣΤΕΦΟΥΛΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. Οιχ. 8003 (3) 

Χαρακτηρισμός τυφλού οικοπέδου ως οικοδομήσιμου, στην Κόρινθο πε- 
ριοχή «Αγιαννιώτικα». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη τις διατάξεις: 

1) Του Ν. 1032/11 (ΦΕΚ 57 Α’/14.3.80) «περί συστάαεως ΥΠ.- 
Χ.Ο.Π.» και ειδικά τα άρθρα 2, 3 και 7 αυτού. 

2) Του Ν. 3200/55 «περί διοικητικής αποκέντρωσης» όπως τροπο¬ 
ποιήθηκε και συμπληρώθηκε μεταγενέστερα με το Ν.Δ. 532/70. 

3) Το Ν.Δ. 17.7.23 (ΦΕΚ 288 Α'/16.8.23) «περί σχεδίων πόλεων, 
κωμών και συνοικισμών του Κράτους και οικοδομής αυτών» όπως συ¬ 
μπληρώθηκε και τροποποιήθηκε και ειδικότερα τα άρθρα 43, 44 και 
45. 

4) Του Ν. 651/1977 και ειδικότερα το άρθρο 6 (παρ. 3). 

5) Την υπ’ αριθ. 9/10.7.92 γνωμοδότηση του ΣΧΟΠ Ν. Κορινθίας. 

6) Την με αριθ. πρωτ. 5294/24.3.1992 απόφαση Νομάρχη Κοριν¬ 
θίας περί αναθέσεως στον Προϊστάμενο του Τ.Π. και Π.Ε. Ν. Κορινθίας 
της εξουσίας του Νομάρχη να υπογράφει με εντολή του, έγγραφα, απο¬ 


φάσεις και άλλες πράξεις της αρμοδιότητάς του, αποφασίζουμε: 

Τον χαρακτηρισμό του οικοπέδου του Αθανασίου Δεδεμπίλη όπως 
αυτό φαίνεται στο τοπογραφικό διάγραμμα της μηχανικού Μαρίας Σω- 
φρονιάδου με στοιχεία ΑΒΓΔΑ και εμβαδόν 125,00 τ.μ. που βρίσκεται 
εντός του'εγκεκριμένου σχεδίου πόλεως Κορίνθου περιοχή «Αγιαννιώ- 
τικα» και στερείται προσώπου σαν οικοδομήσιμο με τους παρακάτω 
όρους δομήσεως: 

1) Οικοδομικό σύστημα: Ελεύθερη τοποθέτηση. 

2) Κάλυψη: 50%. 

3) Συντελεστή Δόμησης: 0,8. 

4) Ύψος: 7,50 μ. 

5) Υποχρεωτική κατασκευή στέγης με μέγιστη κλίση 40%. 

6) Απαγορεύεται η κατασκευή κτηρίου επί υποστηλωμάτων (ΡΙΕΟ- 
ΤΙ8). 

Τα λοιπά κατά ΓΟΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Κόρινθος, 30 Σεπτεμβρίου 1992 

Με εντολή Νομάρχη 
Ο Προϊστάμενος Τ.Π. και Π.Ε. 

ΠΑΝΑΓΙΩΤΗΣ Π. ΧΟΝΔΡΟΚΟΥΚΗΣ 

Αριθ. 2604 


Τροποποίηση ορίων οικισμού θυμιανών Ν. Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Το Π.Δ. 24.4/3.5.85 (ΦΕΚ 181 Δ'), όπως τροποποιήθηκε μετα¬ 
γενέστερα χαι ισχύει σήμερα. 

2. Τις προηγούμενες αποφάσεις μας με αριθμούς 3909/4.9.86 χαι 
291/30.1.92, για την οριοθέτηση του οικισμού θυμιανών. 

3. Την απόφαση 6/92 του Κ.Σ. Κοινότητας θυμιανών. 

4. Τη σύμφωνη γνώμη του Συμβουλίου Χωροταξίας Ν. Χίου, όπως 


εκφράστηκε στο πρακτικό του 2ο/16.6.92/θέμα 2ο, αποφασίζουμε: 
Τροποποιούμε τα όρια του οικισμού θυμιανών, όπως παρακάτω: 

1. Το σημείο 8β αριθμείται σαν σημείο 9. 

2. Το σημείο 10, είναι το παλαιό χτίσμα (πύργος) Ρουχάνα. 

Η ισχύς της απόφασης αρχίζει από την ημέρα υπογραφής της. 

Η απόφαση αυτή να δημοσιευθεί στην Εφημερίδα της Κυβερνήσεως. 
Χίος, 19 Σεπτεμβρίου 1992 
Ο Νομάρχης 

ΓΕΩΡΓΙΟΣ ΝΕΓΡΗΣ 

